CELEX: 32010R0272
Language: da
Date: 2010-03-30 00:00:00
Title: Kommissionens forordning (EU) nr. 272/2010 af 30. marts 2010 om ændring af forordning (EF) nr. 972/2006 om indførelse af særlige regler for importen af Basmati-ris og en midlertidig kontrolordning for fastsættelse af deres oprindelse

31.3.2010   
            
            
               DA
            
            
               Den Europæiske Unions Tidende
            
            
               L 84/23
            
         KOMMISSIONENS FORORDNING (EU) Nr. 272/2010
   af 30. marts 2010
   om ændring af forordning (EF) nr. 972/2006 om indførelse af særlige regler for importen af Basmati-ris og en midlertidig kontrolordning for fastsættelse af deres oprindelse
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 138 og 143, sammenholdt med artikel 4, og
   ud fra følgende betragtning:
   
               (1)
            
            
               Den aftale i form af brevveksling mellem Det Europæiske Fællesskab og Indien i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994 (2), der blev godkendt ved Rådets afgørelse 2004/617/EF (3), fastsætter en toldsats på nul for importen af afskallet ris af visse sorter af Basmati-typen med oprindelse i Indien.
            
         
               (2)
            
            
               Den aftale i form af brevveksling mellem Det Europæiske Fællesskab og Pakistan i henhold til artikel XXVIII i GATT 1994 om ændring af indrømmelser for ris i EF-liste CXL, der er knyttet som bilag til GATT 1994 (4), der blev godkendt ved Rådets afgørelse 2004/618/EF (5), fastsætter en toldsats på nul for importen af afskallet ris af visse sorter af Basmati-typen med oprindelse i Pakistan.
            
         
               (3)
            
            
               I artikel 1 i Kommissionens forordning (EF) nr. 972/2006 (6) er det fastsat, at forordningens regler gælder for afskallet Basmati-ris af de sorter, der er specificeret i bilag XVIII til forordning (EF) nr. 1234/2007.
            
         
               (4)
            
            
               I artikel 6, stk. 2, i forordning (EF) nr. 972/2006 er det fastsat, at hvis resultaterne af de test, som medlemsstaterne foretager for importeret Basmati-ris, viser, at det analyserede produkt ikke svarer til det, der er angivet i ægthedscertifikatet, anvendes importtolden for afskallet ris. I den sammenhæng er der i reglerne ikke fastsat en tolerance for forekomsten af ris, der ikke svarer til de sorter, som er opført i bilag XVIII til forordning (EF) nr. 1234/2007.
            
         
               (5)
            
            
               Vilkårene for produktion af og handel med Basmati-ris gør det særdeles vanskeligt at garantere, at hvert eneste parti består 100 % af Basmati-ris af de sorter, der er opført i bilag XVIII til forordning (EF) nr. 1234/2007. Med henblik på at sikre regelmæssige forsyninger af Basmati-ris til EU, og da den dna-baserede EU-kontrolordning endnu ikke er funktionsdygtig, og medlemsstaterne derfor kan anvende deres egne kontrolprotokoller med mindst 5 % usikkerhed for kontrollerne, som kan kumuleres på ethvert toleranceniveau, bør der anvendes en tolerance på 5 % for forekomst i importeret Basmati-ris af langkornet ris, der ikke svarer til nogle af de sorter, som er opført i nævnte bilag XVIII.
            
         
               (6)
            
            
               For at alle berørte importører kan få gavn af denne foranstaltnings positive virkninger, bør det fastsættes, at tolerancen gælder for hver import af Basmati-ris, for hvilken medlemsstaternes myndigheder endnu ikke har truffet endelig afgørelse om retten til nultoldsats.
            
         
               (7)
            
            
               Forordning (EF) nr. 972/2006 bør derfor ændres.
            
         
               (8)
            
            
               Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   I artikel 6, stk. 2, i forordning (EF) nr. 972/2006 tilføjes følgende punktum:
   
      »Forekomst af op til 5 % afskallet ris, der henhører under KN-kode 1006 20 17 eller 1006 20 98 og ikke svarer til nogle af de arter, som er opført i bilag XVIII til forordning (EF) nr. 1234/2007 (7), accepteres dog.
   
   Artikel 2
   Artikel 6, stk. 2, i forordning (EF) nr. 972/2006, som ændret ved artikel 1 i nærværende forordning, gælder også for Basmati-ris, der importeres, inden nærværende forordning træder i kraft, og for hvilken medlemsstaternes myndigheder endnu ikke endeligt har fastslået den ret til nultoldsats, som er fastsat i artikel 138 i forordning (EF) nr. 1234/2007.
   Artikel 3
   Denne forordning træder i kraft dagen efter offentliggørelsen i Den Europæiske Unions Tidende.
   Artikel 2 anvendes ikke mere fra udgangen af den tolvte måned efter denne forordnings ikrafttrædelse.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 30. marts 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 299 af 16.11.2007, s. 1.
   
      (2)  EUT L 279 af 28.8.2004, s. 19.
   
      (3)  EUT L 279 af 28.8.2004, s. 17.
   
      (4)  EUT L 279 af 28.8.2004, s. 25.
   
      (5)  EUT L 279 af 28.8.2004, s. 23.
   
      (6)  EUT L 176 af 30.6.2006, s. 53.
   
      (7)  EUT L 299 af 16.11.2007, s. 1.«